|  |  |  |
| --- | --- | --- |
| **Skaidrojums Nr.2 (4.atbilde precizēta)**  atklātam konkursam “Rīgas dzelzceļa mezgla posma Sarkandaugava – Mangaļi – Ziemeļblāzma modernizācija: būvuzraudzība” (iepirkuma identifikācijas numurs: LDZ 2017/8-IB/6.2.1.2/16/I/001/02-01) | | |
| **Nr.p.k.** | **Jautājumi** | **Atbildes** |
| 1. | Nolikuma 3.pielikuma “Darba uzdevums” 6.2. punktā Inženiera personāla Projekta vadītāja pieredzi var apliecināt ar objektu, kurš nodots ekspluatācijā pēdējo piecu gadu laikā. Vai šī prasība attiecas arī uz pārējo inženiera personālu, kuram nolikumā nav norādes uz citu pieredzes gadu skaitu? Vai kā pietiekami kvalificētu un pieredzes prasībām atbilstošu var atzīt arī speciālistu, kas veicis nolikumā noteikto darbu būvuzraudzību, piemēram, pirms 20 (divdesmit) vai 30 (trīsdesmit) gadiem? | Nolikuma 3.pielikuma “Darba uzdevums” 6.2.punktā katram Inženiera personāla speciālistam ir norādītas savas pieredzes prasības. Speciālistiem, kuriem ir prasīta pieredze pēdējo piecu gadu laikā (piemēram, projekta vadītājam un dzelzceļa signalizācijas sistēmas speciālistam), ir jāizpilda šī prasība, pārējiem laika periods nav noteikts. |
| 2. | Nolikuma 3.pielikuma “Darba uzdevums” 6.2. punktā Inženiera personāla Ēku būvdarbu būvuzraugam noteikta prasība vismaz 3 (trijos) objektos veicis ēku būvdarbu uzraudzību/būvuzraudzību, kuri nodoti ekspluatācijā. Ņemot vērā, ka iepirkuma priekšmets ir dzelzceļa infrastruktūras objekta uzraudzība/būvuzraudzība , lūdzam apstiprināt, ka Pasūtītājs ar šo prasību domājis dzelzceļa infrastruktūras ēku būvdarbu uzraudzību/būvuzraudzību. | Ēku būvdarbu būvuzraugam pieredzes prasību izpilde var būt jebkurā jomā. |
| 3. | Kā Pasūtītājs piedāvājuma vērtēšanas laikā pārliecināsies, ka būvuzraudzībai piedāvātie speciālisti netiek piedāvāti vienlaicīgi būvuzņēmēja piedāvājumā kā projektētāji vai būvdarbu vadītāji, lai nodrošinātu, ka būvuzraudzību veic no būvdarbu veicēja un būvprojekta izstrādātāja neatkarīgs būvkomersants vai būvspeciālists (būvuzraugs)? | Parakstot nolikuma 2.pielikuma 5.veidlapu (CV) un iesniedzot nepieciešamo dokumentāciju piedāvājumā, katram būvspeciālistam ir pienākums arī nodrošināt interešu konflikta ievērošanu. Pasūtītājs piedāvājumu vērtēšanas un līguma slēgšanas laikā salīdzinās būvniecības un būvuzraudzības iepirkumos norādīto būvspeciālistu atbilstību. |
| 4. | Ņemot vērā, ka iepirkuma priekšmets ir saistīts ar uzraudzības/būvuzraudzības pakalpojumiem, kas jāveic saskaņā ar FIDIC līguma noteikumiem, lūdzam apstiprināt, ka nolikuma 1.pielikuma “Pretendentu atlase (izslēgšanas noteikumi, kvalifikācijas un tehniskās prasības) / piedāvājumā iekļaujamie dokumenti” 4.2.1.punktā noteiktā pieredzes prasība Pretendentam par dzelzceļa infrastruktūras būvniecības objekta uzraudzību/būvuzraudzību ir attiecināma uz līgumu, kas ticis realizēts saskaņā ar FIDIC līguma noteikumiem. | Noteiktā pieredzes prasība Pretendentam par dzelzceļa infrastruktūras būvniecības objekta uzraudzību/būvuzraudzību ir attiecināma uz līgumu, kas var būt realizēts saskaņā ar FIDIC līguma noteikumiem vai ar kāda cita līdzvērtīga līguma noteikumiem. Proti, pasūtītājs par atbilstošu atzīs pieredzi, kas iegūta, piemēram, FIDIC vai līdzvērtīga līguma ietvaros. |
| 5. | Lūdzam apstiprināt to, ka nolikuma 1.pielikuma “Pretendentu atlase (izslēgšanas noteikumi, kvalifikācijas un tehniskās prasības) / piedāvājumā iekļaujamie dokumenti” 4.2.1.punktā minētā summa – vismaz 12 000 000 EUR (divpadsmit miljoni *euro*) – ir norādīta **bez** pievienotās vērtības nodokļa. | Minētā summa – vismaz 12 000 000 EUR (divpadsmit miljoni *euro*) – ir norādīta **bez** pievienotās vērtības nodokļa. |
| 6. | Ņemot vērā, ka iepirkuma priekšmets ir saistīts ar uzraudzības/būvuzraudzības pakalpojumiem, lūdzam apstiprināt, ka nolikuma 1.pielikuma “Pretendentu atlase (izslēgšanas noteikumi, kvalifikācijas un tehniskās prasības) / piedāvājumā iekļaujamie dokumenti” 4.2.2.punktā noteiktais vidējais finanšu apgrozījums (neto apgrozījums) attiecināms tikai uz finanšu apgrozījumu būvuzraudzības jomā? | Finanšu apgrozījums var būt jebkurā jomā. |
| 7. | Nolikuma 3.pielikuma “Darba uzdevums” 6.2. punktā Inženiera sekojošam personālam:   * 1. Dzelzceļa sliežu ceļu būvdarbu būvuzraugs - atbildīgais būvuzraugs,   2. tiltu (tiltu, gājēju divlīmeņu dzelzceļa šķērsojumu) būvdarbu būvuzraugs,   3. dzelzceļa signalizācijas sistēmu būvdarbu būvuzraugs,   4. Elektronisko sakaru sistēmu un tīklu būvdarbu būvuzraugs;   5. Elektroietaišu būvdarbu būvuzraugs;   6. Ēku būvdarbu būvuzraugs;   7. Ūdens apgādes un kanalizācijas būvdarbu būvuzraugs;   8. ģeotehniskās inženierizpētes speciālists   noteikta prasība par konkrēto darbu uzraudzības un / vai būvuzraudzības veikšanu. Lūdzam apstiprināt, ka speciālistu pieredzei jābūt gūtai, veicot darbu uzraudzību un/vai būvuzraudzību kā **Izpildītāja** speciālistam. | Šāds apstiprinājums netiek sniegts.  Nolikuma 3. pielikuma “Darba uzdevums” 6.2.punktā netiek noteikts Inženiera personāla speciālistu darbu uzraudzības un/vai būvuzraudzības pieredzes iegūšanas veids, t.i., speciālistu pieredze var nebūt gūta, veicot darbu uzraudzību un/vai būvuzraudzību kā **Izpildītāja** speciālistam. |
| 8. | Nolikuma 6.8.punktā noteikts līguma nodrošinājuma spēkā esamības termiņš līdz līguma saistību pilnīgai izpildei vai vismaz 30 kalendārās dienas pēc pakalpojuma galīgās izpildes brīža. Saskaņā ar nolikuma 2.4.punktu tas ir 60 mēneši no līguma parakstīšanas dienas. Minētais 60 mēnešu periods sevī ietver gan darbu (t.sk. projektēšanas un būvdarbu) izpildi - 36 mēneši, gan arī defektu paziņošanas periodu - 24 mēneši. Ņemot vērā to, ka viss darba apjoms tiks paveikts darbu izpildes periodā, kā arī šajā laikā tiks apgūta visa līguma summa, lūdzam rast iespēju grozīt 6.8.punktu, nosakot līguma nodrošinājuma samazinājumu defektu paziņošanas periodā, piemēram, uz 1 % (vienu procentu). | Grozījumi netiek veikti. |